सिनेमा के इतिहास में ऐसा हमेशा नहीं होता कि उनका रचियता भी उतना ही स्‍टाईलिश हो जितनी उसकी फिल्‍में (यहां बहुत मौजूं नहीं लेकिन अपने विजय आनंद को याद कीजिये. गोल्‍डी साहब ने भले तीसरी मंजिल, ज्‍वुयेलथीफ और जॉनी मेरा नाम जैसी झटकेवाली बडी हिंदी फिल्‍में डायरेक्‍ट की हों, असल जीवन में निहायत लो-प्रोफाईल वाले धीमी आवाज़ के इंसान थे). बेर्नार्दो बेर्तोलुची का किस्‍सा थोडा अलहदा है. पिछले एक दशक में उनका जलवा थोडा फीका भले पडा हो, मगर अपने गिर्द रंगीन खबरें खडी करने का उनके पास वैसा ही कौशल है जिस कौशल से वह अपने फिल्‍मों का विहंगम व एन्‍चैंटिंग कैनवास सजाते हैं.